Ljubljana, 23. 1. 2018

## R A Z P I S za zaposlitev

## mladinskega delavca/mladinske delavke: koordinator\_ka aktivnosti

## na Sindikatu Mladi plus

Na Sindikatu Mladi plus zaposlujemo! Ali te veseli mladinsko delo in so ti blizu sindikalne vsebine? Potem si pravi/prava za nas.

V okviru razpisa Ministrstva za izobraževanje, znanost in šport »Zaposlitev na področju mladinskega dela v mladinskem sektorju« objavljamo prosto delovno mesto »mladinski delavec/mladinska delavka: koordinator\_ka aktivnosti« na področju mladinskega dela. Zaposlitev bo za polni delovni čas (40 ur/teden), in sicer za določen čas 9 mesecev, od 1. 3. 2018 do 30. 11. 2018.

**Naziv delovnega mesta:** mladinski delavec / mladinska delavka: koordinator\_ka aktivnosti

**Naziv delodajalca:** Sindikat študentov, dijakov in mladih brezposelnih – Sindikat Mladi plus

**Predpisana izobrazba:** Najmanj V. stopnja

### Splošni pogoji dela:

|  |  |
| --- | --- |
| oblika dela: | Zaposlitev za določen čas. |
| delovni čas: | Delovni čas znaša 40 ur tedensko: od ponedeljka do petka 35 ur plus 5 ur, ki se na podlagi odredbe delodajalca razporedijo med delovne dni.Začetek dela je vsak delovni dan med 08:00 in 09:00 uro, zaključek dela pa med 15:00 in 16:00 uro; po potrebi tudi v večernih urah ali ob sobotah in nedeljah; občasni izostanki mogoči po dogovoru. |
| delovno mesto: | Delo bo potekalo na sedežu organizacije in vključuje delo z računalnikom.  |
| trajanje dela: | 1. marec 2018 – 31. november 2018Možnost podaljšanja je v primeru pridobitve novih razpisnih sredstev za zaposlitev na enakem vsebinskem področju. |
| poskusno obdobje: | 3 mesece |

1. Osnovni pogoji za prijavo in opravljanje dela:
* Izobrazba: Minimalno 4-letna srednja šola (V. stopnja).
* Starost: Kandidat/ka mora biti na dan 1. marca 2018 mlajši/mlajša od 30 let. Starostni pogoj je določen z Javnim razpisom Ministrstva za izobraževanje, znanost in šport za izbor operacij Javni razpis »zaposlitev na področju mladinskega dela v mladinskem sektorju«, ki je dostopen na povezavi : [http://bit.ly/2DxqS6m](https://l.facebook.com/l.php?u=http%3A%2F%2Fbit.ly%2F2DxqS6m&h=ATPnrGz1XH9G6WkmIIiY8kMKLgufYJWom4ogeq4Y_ifQ4wOHdDvQWxZLBkoUtM8OU-op5THbWpeOfwq1GZO7wOkSyXw5XVHUymbt8T27JAxM2ogu0AZIxpN5ITFs-giWRtqAqvttAaIw)
* Pogoji za kandidate/ kandidatke: Mlada oseba v starosti med 15-29 let, iskalec prve zaposlitve oz. mlada oseba, ki ni v delovnem razmerju ali samozaposlen\_a oz. mladi, ki se ne izobražuje ali usposablja za namen povečanja spretnosti, znanj in kompetenc za izboljšanje položaja na trgu dela vsaj od 11. 9. 2017 naprej in je registriran\_a kot brezposeln\_a oseba pri Zavodu RS za zaposlovanje
* **Rok za prijavo je 7. februar 2018.** Kandidat\_ka mora biti na razpolago za testiranje in razgovore v času med 13. in 15. februarjem 2018 ter oddati prijavo v skladu s točko 5. tega razpisa.
	1. delovne izkušnje:
* izkušnje z izvajanjem projektov;
* izkušnje z delom v mladinskem oziroma nevladnem sektorju;
* zaželene izkušnje tudi z drugih področij iz točke 3) tega razpisa.

Upoštevamo tudi izkušnje pridobljene s prostovoljnim in/ali študentskim delom.

* 1. zahtevana znanja oziroma kompetence:
* poznavanje mladinskega sektorja in delovanje mladinskih organizacij
* osnovno poznavanje delovnopravne zakonodaje;
* poznavanje problematike brezposelnosti mladih, prekarizacije in koncepta dostojnega dela;
* poznavanje delovanja sindikatov;
* poznavanje računalniških programov Microsoft Office in spletnega komuniciranja;
* aktivno pisno in ustno znanje slovenskega
* aktivno pisno in ustno znanje angleškega jezika;
* osnovno poznavanje delovanja državnih/javnih institucij v Sloveniji;
* poznavanje področja zaposlovanja mladih, participacije mladih in mladinskega organiziranja, pri tem predstavljajo prednost: poznavanje participacije mladih in mladinskih struktur v Sloveniji na obeh nivojih – nacionalnem (državnem) in lokalnem nivoju (lokalno mladinsko organiziranje, delovanje lokalnih skupnosti)
* zmožnost ekipnega dela;
* kompetentnost za delo z ljudmi;
* zmožnost sočasnega opravljanja več različnih del.

1. **Opis delovnega mesta:**

Mladinski delavec/ mladinska delavka bo sodeloval\_a in kordiniral\_a aktivnosti mladinskega dela, ki jih izvaja Sindikat Mladi plus.

## Naziv delovnega mesta: mladinski delavec/mladinska delavka: koordinator\_ka aktivnosti

Delo obsega predvsem:

* organizacijo izobraževalnih aktivnosti Sindikata Mladi plus (delavnice, filmski večeri, predavanja, srečanje mladih na neformalnih srečanjih)
* koordiniranje delovanja regijskih odborov Sindikata Mladi plus, pomoč pri vzpostavitvi novih regijskih odborov ter pomoč regijskim odborom pri organiziranju njihovega dela in regijskih aktivnostih
* izvedba različnih regijskih posvetovanj na naslednje teme: zaposlovanje mladih, potrebe mladih pri prehodu iz izobraževanja na trg dela (priznavanje neformalno in priložnostno pridobljena znanja, karierno svetovanje, različne oblike dela in druge potrebe, ki jih bodo izrazili mladi sami), participacija mladih in identifikacija potreb mladih v lokalnem okolju. Posvetovanja se bodo izvedla prek metod neformalnega izobraževanja in principov mladinskega dela

Pomembnih je več sklopov:

1. **sodelovanje z ekipo in z zunanjimi sodelavci:** usklajevanje dela, iskanje izvajalcev ter komuniciranje z ostalimi izvajalci v projektu, pomoč ostalim sodelavkam in sodelavcem
2. **organizacija izobraževanj in pomoč pri pripravi strokovnih vsebin** za mlade na temo večje zaposljivosti mladih: izbor udeležencev in izvajalcev izobraževanj, komuniciranje z obojimi, izbor lokacij, priprava pogodb za izvajalce itd.;
3. **promocija aktivnosti Sindikata Mladi plus**  ter pomena zaposlovanja mladih in sicer prek spletnih kanalov, na terenu med mladimi, v sodelovanju z drugimi organizacijami, priprava promocijskih materialov;
4. **koordinacija in vodenje več aktivnosti mladinskega dela**: priprava različnih besedil (dopisi za različne ciljne skupine, sporočila za javnost, besedilo natečajev ipd.), arhiviranje dokumentacije, redno komuniciranje z ekipo, skrb za izvedbo aktivnosti mladinskega dela v skladu z načrtom, priprava različne dokumentacije, poročanje o poteku aktivnosti administrativna dela; promocija in organizacija dogodkov;
5. priprava analiz (ankete, vprašalniki, evalvacija itd.);
6. **priprava dokumentacije** in poročil;
7. terensko delo: izvajanje usposabljanj in srečanj mladih na različnih koncih Slovenije.
8. druge naloge po dogovoru in v skladu z navodili vodstva.
	1. Odgovornosti pri delu:
* odgovornost za delo s financami in namensko porabo sredstev za potrebe projektov;
* odgovorno ravnanje z informacijami in osebnimi podatki;
* odgovornost za pravilno vodenje različnih evidenc – dela, poslane pošte, arhiva, službenih poti in drugih aktivnosti v okviru svojega dela.

**Pričakujemo:**

* Organizacijske in komunikacijske sposobnosti.
* Poznavanje dela z računalnikom.
* Sposobnost timskega dela.
* Samoiniciativnost ter sposobnost samostojnega dela.
* Poznavanje projektnega dela.

1. Navodila za prijavo in nadaljnji postopki:

Zainteresirane kandidate\_ke pozivamo, da nam pošljejo:

## - izpolnjen obrazec 'PRIJAVA mladinski delavec/mladinska delavka: koordinator\_ka aktivnosti', ki je priloga tega razpisa

- **ŽIVLJENJEPIS** (zaželena oblika Europass)**,**

**- MOTIVACIJSKO PISMO**

**-** in **VAŠE REFERENČNE IZDELKE/DELA** (pisni izdelki: načrti projektov ali poročila o projektih oz. aktivnostih, ki ste jih (so)izvajali, in sicer s področij zaposlovanja mladih, participacije mladih in dela z mladimi

najkasneje do **7. 2. 2018**, s **priporočeno pošto** na naslov **Sindikat Mladi plus, Dalmatinova 4, 1000 Ljubljana s pripisom: »RAZPIS – koordinator\_ka aktivnosti «.**

Na podlagi prejetih vlog bomo opravili ožji izbor kandidatov in jih povabili k razgovoru in testu ter se na podlagi tega odločili o izbiri. Razgovori in testi bodo potekali med 13. in 15. februarjem 2018. O razgovoru boste obveščeni prek elektronske pošte ali telefona, predvidoma 12. 2. 2018.

Sindikat Mladi plus si pridržuje pravico, da ne izbere nikogar od prijavljenih, če ne bodo ustrezali razpisnim pogojem v zadovoljivi meri.  Zaposlitev na projektno delovno mesto se izvede samo v primeru, da je delodajalec izbran na javnem razpisu razpisanega s strani Ministrstva za izobraževanje, znanost in šport.

Za dodatne informacije o razpisu smo dosegljivi na info@mladiplus.si ali na telefonu 01 4341268 med 10.00 in 16.00.